KOMISSION ASETUS (ETY) N:o 2775/88,
annettu 7 päivänä syyskuuta 1988,
neuvoston asetuksen (ETY) N:o 729/70 5 a artiklaa koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 5 a artiklan,
sekä katsoo, että
asetuksen (ETY) N:o 729/70 4 artiklan 2 kohdan viimeisessä alakohdassa säädetään, että mainitun asetuksen 1 artiklan 2 kohdassa tarkoitettujen menojen maksajina toimivat yksiköt ottavat käyttöön kyseisten menojen kattamiseen tarkoitetut varat,
asetuksen (ETY) N:o 729/70 5 a artiklassa säädetään mahdollisuudesta, jonka mukaan yhteisö ottaa korot kokonaan tai osittain vastattavakseen uuden järjestelmään käyttöön ottamisesta tietyille jäsenvaltioille mahdollisesti aiheutuvien vaikeuksien huomioon ottamiseksi,
yhteisössä vallitsevan tilanteen tarkastelun jälkeen vaikuttaa tarkoituksenmukaiselta rajoittaa neljään jäsenvaltioon yhteisön talousarviosta vastattavat korkokulut,
vaikuttaa aiheelliselta vahvistaa kaava vuosittaisten korkojen laskemiseksi sekä säätää mahdollisuudesta maksaa kyseiset korot kuukausittain, ja
tässä asetuksessa säädetyt toimenpiteet ovat Euroopan maatalouden ohjaus- ja tukirahasto -komitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 729/70 4 artiklan 2 kohdan viimeisessä alakohdassa säädetyn järjestelmän käyttöön ottamisesta jäsenvaltioille aiheutuneet rahoituskulut otetaan vuosittain vastattavaksi 6,8 prosenttiin asti Kreikan, Espanjan, Irlannin ja Portugalin käyttöön ottamista pääomista.
2 Keskimääräiseksi ajaksi, jonka jäsenvaltioiden maksajina toimivien yksiköiden käyttöön antamien pääomien katsotaan olevan sidottuina, katsotaan 1,5417 kuukautta.
2 artikla
1 Seuraavaa kaavaa käytetään määritettäessä korkojen kokonaismäärää, jonka yhteisö ottaa vastattavakseen yhden varainhoitovuoden osalta:
NUM M × 1,5417 × i/
DEN 12
TAULUKON PAIKKA
2 Korot voidaan laskea varainhoitovuoden kuluessa kuukausittain käyttäen kerrointa 0,008736. Yhden varainhoitovuoden osalta käytettävissä olevaa kokonaismäärää rajoittaa kuitenkin edelleen 1 kohdassa tarkoitettu kaava.
3 artikla
Kumotaan komission asetus (ETY) N:o 3187/87(3) 16 päivästä lokakuuta 1988 alkaen.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 16 päivästä lokakuuta 1988 alkaen maksettuihin menoihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä syyskuuta 1988.